উন্নাও ধর্ষণ মামলায় কুলদীপের জামিনে সুপ্রিম স্থগিতাদেশ

নয়াদিল্লি: ‘ওকে ছাড়া যাবে না…’, উন্নাও (Unnao Case) ধর্ষণ কাণ্ডে কুলদীপ সেনগারের (Unnao Case Accused Kuldeep Sengar) জামিনে স্থগিতাদেশ সুপ্রিম কোর্টের (Supreme Court)। কুলদ্বীপ সিং সেনগার মামলায় দিল্লি হাইকোর্টের ২৩ ডিসেম্বরের নির্দেশের উপর স্থগিতাদেশ শীর্ষ আদালতের। এই রায়ের ফলে আপাতত জেলমুক্তি হচ্ছে না বিজেপির বহিষ্কৃত ওই বিধায়কের।গত মঙ্গলবার বিজেপির বহিষ্কৃত নেতা কুলদীপের জামিন মঞ্জুর করেছিল দিল্লি হাই কোর্ট। তার পর জামিন মঞ্জুরের নির্দেশের বিরোধিতা করে সুপ্রিম কোর্টের দ্বারস্থ হয় তদন্তকারী সংস্থা সিবিআই।

প্রধান বিচারপতি সূর্যকান্ত বলেন, দিল্লি হাইকোর্টের (Delhi High Court) ২৩ ডিসেম্বরের নির্দেশ কার্যকর করার উপরে স্থগিতাদেশ জারি করছি। দিল্লি হাইকোর্ট এর নির্দেশ অনুযায়ী, কুলদ্বীপ সিং সেঙ্গারকে জেল থেকে না ছাড়া হয়। আমরা আজকে সিবিআইয়ের আইনজীবীর বক্তব্য শুনলাম। পাশাপাশি কুলদীপের আইনজীবীর বক্তব্য শোনা হয়েছে।আমাদের মনে হয়েছে, এখানে একাধিক আইনি প্রশ্ন জড়িত রয়েছে যেগুলি এই মামলার ক্ষেত্রে জড়িত রয়েছে। সেই কারণে চার সপ্তাহের মধ্যে কুলদ্বীপ সিংকে জবাবি হাফনামা জমা দিতে হবে।প্রধান বিচারপতি আরও বলেন, একজন বিচারাধীন বন্দিকে যখন ছেড়ে দেওয়ার নির্দেশ দেওয়া হয় সেই নির্দেশের উপরে সাধারণত স্থগিতাদেশ যাওয়া যায় না ওই অভিযুক্তের বক্তব্য না শুনে। এখানে আলাদা অভিযোগে অভিযুক্ত। যেখানে যেহেতু এই অভিযুক্তের বিরুদ্ধে ভিন্ন অভিযোগ রয়েছে তাই আমরা দিল্লি হাইকোর্টের নির্দেশের ওপরে অন্তর্বর্তীকালীন স্থগিতাদেশ জারি করছি।

আরও পড়ুন: কাকা–ভাইপো একজোট! ‘মহারাষ্ট্রের স্বার্থে’ লড়াইয়ের ঘোষণা, পওয়ার সমীকরণে চাপ বিজেপিতে?

প্রসঙ্গত,উন্নাও ধর্ষণকাণ্ডে ২০১৯ সালে নিম্ন আদালতে যাবজ্জীবন কারাবাসের সাজা শোনানো হয় বিজেপি বিধায়ক কুলদীপ সেঙ্গারকে। কুলদীপ সিং সেঙ্গারকে যাবজ্জীবন কারাদণ্ড স্থগিত করে দিল্লি হাইকোর্ট। গত মঙ্গলবার সেই সাজাই মকুব করে দিয়েছিল দিল্লি হাইকোর্ট। যা দেশের আইনশৃঙ্খলার ও বিচারব্যবস্থার দিকে প্রশ্ন তুলে দিচ্ছে বলেই পর্যবেক্ষণ শীর্ষ আদালতের। দিল্লি হাইকোর্টের সেই নির্দেশকে চ্যালেঞ্জ করে কেন্দ্রীয় তদন্ত ব্যুরো (সিবিআই) আবেদনের শুনানি সুপ্রিম কোর্টে প্রধান বিচারপতির নেতৃত্বে ৩ বিচারপতির বেঞ্চে।এদিন প্রধান বিচারপতি সূর্য কান্ত নেতৃত্বাধীন অবকাশকালীন বেঞ্চ বলে, ‘দেশের আইনব্য়বস্থার দিকে গুরুত্বপূর্ণ প্রশ্ন উঠে গিয়েছে।’